Europa Universalis IV

Europa Universalis IV (forkorta EU4) er eit historisk storstrategispel laga av Paradox Interactive, utgjeve 13. august 2013.

Europa Universalis IV er oppfølgjaren til Europa Universalis III. Spelet lar ein spele frå seinmellomalderen og fram til byrjinga av 1800-talet. Ein kan spele som nasjonar over heile verda, frå Japan til Europa og Amerika.

 Sjølve spelet 
Spelet startar 11. november 1444 og sluttar 2. januar 1821, og ein kan velje å starte mellom desse datoane. Spelet skjer i samtid og nyttar pausar og fleire fartsnivå. Spelaren spelar på eit interaktivt kart delt opp i provinsar og sjøsoner. Eit land består av provinsar som gir både positive og negative bonusar.

Korleis ein bygger opp eit imperium varierer, til dømes gjennom å erobre andre land, kolonisere, handel og så vidare. Ved bruk av diplomati kan ein sikre ein allianse med ein nabo og dimed stoppe eit anna rike frå å gå til angrep, bruke spionar til å oppfordre til opprør i andre land og anna.

Når tida går framover får ein hendingar (såkalla «events») der spelaren kan gjere eit av fleire val. Hendingane kan få gode eller dårlege følgjer.

 Innhald 

 Nytt «Monarch Power»-system.
 Dynamiske årstider som forandrar seg med året.
 Nytt og oppdatert handelssystem.
 Djupare diplomati mellom nasjonar og fleire moglegheiter.
 Eit tre-dimensjonalt topografisk kart.

 Mottaking 
Europa Universalis IV fekk generelt gode kritikkar, med ein poengsum på 87 av 100 frå Metacritic og ein poengsum på 91 av 100 frå PC Gamer. Gaming Nexus gav spelet 9 av 10 poeng og  gamer.no gav spelet 9 av 10. Kritikarane roste spesielt forbetringane i grafikken samanlikna med tidlegare utgåver av spelet.

 Sal 
Per 2012 hadde Europa Universalis IV selt meir enn 300 000 eksemplar. Innan juni 2016 hadde Europa Universalis IV selt ein million eksemplar på Steam.

 Utviklinga av spelet 
Diskusjon om ein oppfølgar til Europa Universalis III starta rett etter utvidinga Divine Wind blei utgjeve. Utviklinga av spelet starta seint i 2011 og blei annonsert i 2012 rett før gamescom det året. Kvar veke sleppte utviklarane ut dagbøker der dei fortel om forskjellege aspekt ved spelet.  Etter utgjevinga av spelet har det kome fleire utvidingspakker med eigne utviklingsdagbøker.

 Utvidingar 
NamnUtgjevingsdatoSkildringConquest of Paradise11. januar 2014Conquest of Pardise var den første utvidinga til hovudspelet. Denne utvidinga fokuserer på kolonisering, Amerika og amerikanske urfolk. I tillegg har det blitt lagt til ein ny verd-generator. Større kolonier blir til eigne nasjoner med avgrensa sjølvstyre.Wealth of Nations29. mai 2014Wealth of Nations har namnet sitt frå ei bok av Adam Smith. Utvidinga var den andre i rekkja av utvidingar, og utvidar handel og handelsrepublikkar. Du får også moglegheit til å opprette ditt eige austindiske selskap.Res Republica 16. juli 2014Res Republica kan omsetjast til 'offentleg sak'. Utvidinga utvidar handel og republikkar. Nye hendingar har blitt lagt til for val, og den nye styringsformen diktatur har blitt lagt til. Ein kan òg få monarkiet sitt på trona gjennom eit valmonarki.Art of War 30. oktober 2014Namnet Art of War er henta frå Sun Tzu si bok Kunsten å krige. Utvidinga fokuserer på krigføring på land og sjø, og legg til festningar. Diplomati har blitt forbetra og eit system for å simulere Trettiårskrigen har blitt lagt. katolismen blir utvida og spelet får eit nytt system for opprør.El Dorado 26. februar 2015 Utvidinga El Dorado har fått namn frå det mytiske sogelandet Eldorado. El Dorado utvidar Mexico og Peru-regionan og gjev nye former for kolonisering. Ein kan no sende flåtar og hærar ut på oppdrag for å utforske og for å jakte dei sju byar av gull. Ein kan no lage sin eigen nasjon med ein nasjondesignar.Common Sense 9. juni 2015Namnet Common Sense er henta frå boka Common Sense («sunn fornuft») av av Thomas Paine. Common Sense fokuserer på diplomati, religion og intern utvikling. Det er lagt til parlament for nokre styreformer. Protestantismen og buddhismen har også blitt utvida.The Cossacks 1. desember 2015The Cossacks hentar namnet sitt frå kosakkane, ei folkegruppe som held til i Polen, Ukraina og Russland. Utvidinga legg til stender som adelen, geistlege og handelsmenn. Spionasje har blitt forbetra og hordar kan no plyndre provinsar.Mare Nostrum 5. april 2016Mare Nostrum er latin og betyr «vårt hav», som var namnet romarane nytta om Middelhavet. Utvidinga fokuserer på hav, og utvidar handel, sjøfunksjonar og krigføring på sjøen. Det har blitt lagt til nye automatiserte oppdrag for skip. Ein kan no leie condottieri og ei tidslinje.Rights of Man 11. oktober 2016Rights of Man hentar namnet sitt frå ei bok av Thomas Paine. Utvidinga legg til eit system for stormakter, forskjellige personlegdomar og nye styringsformar for Det osmanske riket og Preussen. Teknologi har blitt omarbeidd med eit nytt system.Mandate of Heaven 6. april 2017Mandate of Heaven har namnet sitt frå den kinesiske førestillinga det himmelske mandatet. Utvidinga fokuserer på Kina og Austen generelt. Nasjonar i Kina kan no halde det himmelske mandatet. shogunat-systemet i Japan har blitt utvida. Forskjellige tidsepokar (såkalla «ages») er blitt lagde til der nasjoner kan få bonusar.Third Rome14. june 2017Third Rome fokuserer på Russland og Sibir. Russiske nasjonar kan no mykje lettare kolonisere Sibir. Russisk styringsform har blitt utvida.Cradle of Civilization16. november 2017Cradle of Civilization utvidar Midtausten med nye events og fleire provinsar. Det er også blitt lagt til eit treningssystem for troppar.Rule Britannia20. mars 2018Rule Britannia hentar namnet sitt frå den patriotiske songen «Rule, Britannia!» av Thomas Augustine Arne. Utvidinga fokuserer på Dei britiske øyane. Utvidinga legg til fleire provinsar i Storbritannia, Nord-Frankrike og Benelux. Den anglikanske kyrkja har blitt lagt til som ein religion. Oppdrag er blitt omarbeidd.Dharma6. september 2018Dharma fokuserer på India og legg til nye reformar for nasjonar. Handelsselskap har blitt oppdatert og India har fått nye stender.Golden Century11. desember 2018Golden Century fokuserer på Pyrenéhalvøya og Maghreb. Med utvidinga Golden Century kan ein forvise minoritetar til den nye verda. Ein kan etablere piratrepublikkar og bygge eit flaggskip.

 Kjelder 

 Bakgrunnsstoff 
Europa Universalis IV (Heimeside)
Det offisielle forumet for brukarar
Europa Universalis IV Wiki

Kategori:Strategidataspel
Kategori:Windows-spel
Kategori:Videospel utvikla av Paradox Interactive
Kategori:Dataspel frå 2013
Kategori:Storstrategispel